**Snašići** je naselje u Republici Hrvatskoj, u sastavu Općine Sveta Nedelja, Istarska županija.

Zemljopis
---------

Naselje Snašići se nalazi u Istri, na području općine Sveta Nedelja, 5 km sjeverozapadno od Labina. 

Nalazi se u području prijelaza kontinentalne u sredozemnu klimu. Naselje je okruženo livadama i šumama u kojima prevladavaju šume graba.

Stanovništvo
------------

Prema popisu stanovništva iz 2001. godine, naselje je imalo 70 stanovnika te 25 obiteljskih kućanstava.

***Kretanje broja stanovnika 1857.-2001.***   

  

**Prema popisu iz 2001**. na području naselja Snašići živjelo je 70 stanovnika: od toga 41,4% muškaraca (29) i 58,6% žena (41). 

Stanovnišvo prema spolu i starosti (popis 2001.): : 

| Dobna skupina | 0-14 | 15-29 | 30-44 | 45-59 | 60-74 | 75-90 | 90 i više | Nepoznato | Ukupno |
| --- | --- | --- | --- | --- | --- | --- | --- | --- | --- |
| Muški | 4 | 3 | 10 | 5 | 6 | 1 | - | - | 29 |
| Ženski | 3 | 11 | 9 | 7 | 6 | 4 | 1 | - | 41 |
| Broj stanovnika - ukupno | 7 | 14 | 19 | 12 | 12 | 5 | 1 | - | 70 |

Povijest
--------

Naselje Snašići dobilo je ime po Mateu Dobriću koji je rodom iz drugog dijela Labinštine - iz zaseoka Snašići kraj Ravni. To je rijedak primjer da je "kopija" nadvisila "original", jer pravi Snašići jedva su danas i poznati, a "novi" Snašići su središte mjesne zajednice Sašići.  Smatra se da je Dobrić u Snašiće došao krajem 19. st. Danas, međutim, u Snašićima ne živi nijedan Dobrić. Starije ime za naselje Snašići bilo je Dubrova, a za vrijeme talijanske vlasti zvalo se Annunziata (tal. navještenje) po crkvici Navještenja Blažene Djevice Marije koja se nalazi u mjestu.

Posljednjih godina, broj stanovnika u naselju Snašići je u laganom porastu, obzirom da se prema prostornom planu radi o urbaniziranom području, a nalazi se u blizini grada Labina kojemu stanovništvo gravitira.

Spomenici i znamenitosti
------------------------

**Crkva Navještenja Blažene Djevice Marije** građena je na posjedu Dubrova (kasnije Snašići) labinske plemićke obitelji Franković-Vlačić, koja ju je sagradila godine 1654. Ta je godina i zabilježena u natpisu nad portalom. Naziva se i Marčenica po svetkovini i sajmu koji se ispred nje održavao 25. ožujka (morca). Po kategorizaciji kulturnih dobara, spada u kulturna dobra regionalnog značaja.

Šport
-----

* Nogometni klub "Polet" Snašići
* Boćarski klub "Polet" Snašići

Izvori
------

1. ↑  Popis stanovništva 2001. www.dzs.hr
2. ↑  Kućanstva prema obiteljskom sastavu i obiteljska kućanstva prema broju članova, Popis 2001. www.dzs.hr
3. ↑  Naselja i stanovništvo Republike Hrvatske 1857.-2001. www.dzs.hr
4. ↑   27.01.2012.
5. ↑  Milevoj, M. Kartulini z Labinšćini. Labin: 1997.

Vanjske poveznice
-----------------

* Službene stranice oćine Sveta Nedelja

  


*Ovaj nedovršeni članak o **naselju** u Hrvatskoj:* **Snašići** *treba dopuniti.   
Dopunite ga prema pravilima Wikipedije.*


| * p
* r
* u
Naselja u sastavu Općine Sveta Nedelja |
| --- |
| Cere • Eržišće • Frančići • Jurazini • Kraj Drage • Mali Golji • Mali Turini • Marići • Markoci • Nedešćina • Paradiž • Ružići • Santalezi • Snašići • Sveti Martin • Štrmac • Šumber • Veli Golji • Veli Turini • Vrećari • Županići |